وَرسٽ ڪيس ايناليسز

هيءُ تصور خاص طور تي سلامتي، فوجي معاملن ۽ بچاءَ جي رٿابنديءَ ۾ وڏي اهميت رکي ٿو، جتي ورسٽ ڪيس ايناليسز دُشمن جي هڪ رُخي اثر، برتري يا انتهائي منفي صورتحال ۾ پيدا ٿيندڙ حالتن جو خاڪو پيش ڪري ٿو، ۽ ڪنهن به معاملي جي تفصيلي تجزيي ذريعي ممڪن نبيري لاءِ رٿابندي ڪئي ويندي آهي.

 استعمال ۽ اهميت 
ورسٽ ڪيس ايناليسز جو استعمال قومي سلامتي، عالمي سلامتي، فوجي حڪمتِ عملي، سياستي فيصلا سازي ۽ ماحولياتي خطرن جهڙن شعبن ۾ ڪيو ويندو آهي.

ڪيترائي سياستدان، فوجي جنرل ۽ آمر عوام آڏو منجهيل مسئلا ۽ بدترين حالتون تجزيي لاءِ پيش ڪري، انهن جي آڙ ۾ ٻين پاليسين يا فيصلا لاءِ حمايت حاصل ڪندا آهن.

 ائٽمي هٿيارن سان لاڳاپو 
هي اصطلاح ائٽمي هٿيارن جي حوالي سان پڻ استعمال ٿيندو آهي، جتي ان جو مطلب اهو ورتو ويندو آهي ته ڪو به تجربو يا هٿيار اهڙن معيارن، صلاحيتن ۽ خاصيتن تي پورو لهي، جيڪي کيس بدترين حالتن ۾ به ڪاميابيءَ سان پنهنجي ٽارگيٽ تائين پهچڻ جي قابل بڻائين.

 حوالا 

زمرو:سياست
زمرو:ماحولياتي سائنس